History of the Later Han/卷72

卷七十二　　董卓列傳第六十二

董卓字仲潁，隴西臨洮人也. 性粗猛有謀. 少嘗遊羌中，盡與豪帥相結. 後歸耕于野，諸豪帥有來從之者，卓為殺耕牛，與共宴樂，豪帥感其意，歸相斂得雜畜千餘頭以遺之，由是以健俠知名. 為州兵馬掾，常徼守塞下. 卓膂力過人，雙帶兩鞬，左右馳射，為羌胡所畏.

桓帝末，以六郡良家子為羽林郎，從中郎將張奐為軍司馬，共擊漢陽叛羌，破之，拜郎中，賜縑九千匹. 卓曰：「為者則己，有者則士. 」乃悉分與吏兵，無所留. 稍遷西域戊己校尉，坐事免. 後為並州刺史，河東太守.

中平元年，拜東中郎將，持節，代盧植擊張角于下曲陽，軍敗抵罪. 其冬，北地先零羌及枹罕河關群盜反叛，遂共立湟中義從胡北宮伯玉、李文侯為將軍，殺護羌校尉泠征. 伯玉等乃劫致金城人邊章、韓遂，使專任軍政，共殺金城太守陳懿，攻燒州郡.

明年春，將數萬騎入寇三輔，侵逼園陵，托誅宦官為名. 詔以卓為中郎將，副左車騎將軍皇甫嵩征之. 嵩以無功免歸，而邊章、韓遂等大盛. 朝廷複以司空張溫為車騎將軍，假節，執金吾袁滂為副. 拜卓破虜將軍，與蕩寇將軍周慎並統于溫. 並諸郡兵步騎合十余萬，屯美陽，以衛園陵. 章、遂亦進兵美陽. 溫、卓與戰，輒不利. 十一月，夜有流星如火，光長十余丈，照章、遂營中，驢馬盡鳴. 賊以為不祥，欲歸金城. 卓聞之喜，明日，乃與右扶風鮑鴻等並兵俱攻，大破之，斬首數千級. 章、遂敗走榆中，溫乃遣周慎將三萬人追討之.

溫參軍事孫堅說慎曰：「賊城中無穀，當外轉糧食. 堅願得萬人斷其運道，將軍以大兵繼後，賊必困乏而不敢戰. 若走入羌中，並力討之，則涼州可定也. 」慎不從，引軍圍榆中城. 而章、遂分屯葵園狹，反斷慎運道. 慎懼，乃棄車重而退. 溫時亦使卓將兵三萬討先零羌，卓於望垣北為羌胡所圍，糧食乏絕，進退逼急. 乃于所度水中偽立焉，以為捕魚，而潛從焉下過軍. 比賊追之，決水已深，不得度. 時，眾軍敗退，唯卓全師而還，屯於扶風，封EA69鄉侯，邑千戶.

三年春，遣使者持節就長安拜張溫為太尉. 三公在外，始之于溫. 其冬，征溫還京師，韓遂乃殺邊章及伯玉、文侯，擁兵十余萬，進圍隴西. 太守李相如反，與遂連和，共殺涼州刺史耿鄙. 而鄙司馬扶風馬騰，亦擁兵反叛，又漢陽王國，自號「合眾將軍」，皆與韓遂合. 共推王國為主，悉令領其眾，寇掠三輔. 五年，圍陳倉. 乃拜卓前將軍，與左將軍皇甫嵩擊破之. 韓遂等複共廢王國，而劫故信都令漢陽閻忠，使督統諸部. 忠恥為眾所脅，感恚病死. 遂等稍爭權利，更相殺害，其諸部曲，並各分乖.

六年，征卓為少府，不肯就，上書言：「所將湟中義從及秦胡兵皆詣臣曰：'牢直不畢，稟賜斷絕，妻子饑凍. '牽挽臣車，使不得行. 羌胡敝腸狗態，臣不能禁止，輒將順安慰，增異複上. 」朝廷不能制，頗以為慮. 及靈帝C85D疾，璽書拜卓為並州牧，令以兵屬皇甫嵩. 卓複上書言曰：「臣既無老謀，又無壯事，天恩誤加，掌戎十年. 士卒大小相狎彌久，戀臣畜養之恩，為臣奮一旦之命. 乞將之北州、效力邊垂. 」於是駐兵河東，以觀時變.

及帝崩，大將軍何進、司隸校尉袁紹謀誅閹宦，而太后不許，乃私呼卓將兵入朝，以脅太后. 卓得召，即時就道. 並上書曰：「中常侍張讓等竊幸承寵，濁亂海內. 臣聞揚湯止沸，莫若去薪；潰癰雖痛，勝於內食. 昔趙鞅興晉陽之甲，以逐君側之惡人. 今臣輒鳴鐘鼓如洛陽，請收讓等，以清奸穢. 」卓未至而何進敗，虎賁中郎將袁術乃燒南宮，欲討宦官，而中常侍段珪等劫少帝及陳留王夜走小平津. 卓遠見火起，引兵急進，未明到城西，聞少帝在北芒，因往奉迎. 帝見卓將兵卒至，恐怖涕泣. 卓與言，不能辭對；與陳留王語，遂及禍亂之事. 卓以王為賢，且為董太后所養，卓自以與太后同族，有廢立意.

初，卓之入也，步騎不過三千，自嫌兵少，恐不為遠近所服，率四五日輒夜潛出軍近營，明旦乃大陳旌鼓而還，以為西兵複至，洛中無知者. 尋而何進及弟苗先所領部曲皆歸於卓，卓又使呂布殺執金吾丁原而並其眾，卓兵士大盛. 乃諷朝廷策免司空劉弘而自代之. 因集議廢立. 百僚大會，卓乃奮首而言曰：「大者天地，其次君臣，所以為政. 皇帝暗弱，不可以奉宗廟，為天下主. 今欲依伊尹、霍光故事，更立陳留王，何如？」公卿以下莫敢對. 卓又抗言曰：「昔霍光定策，延年按劍. 有敢沮大議，皆以軍法從之. 」坐者震動. 尚書盧植獨曰：「昔太甲既立不明，昌邑罪過千餘，故有廢立之事. 今上富於春秋，行無失德，非前事之比也. 」卓大怒，罷坐. 明日複集群僚於崇德前殿，遂脅太后，策廢少帝. 曰：「皇帝在喪，無人子之心，威儀不類人君，今廢為弘農王. 」乃立陳留王，是為獻帝. 又議太后B369迫永樂太后，至令憂死，逆婦姑之禮，無孝順之節，遷于永安宮，遂以弑崩.

卓遷太尉，領前將軍事，加節傳斧鉞虎賁，更封CD37侯. 卓乃與司徒黃琬、司空楊彪，俱帶鈇鑕詣闕上書，追理陳蕃、竇武及諸黨人，以從人望. 於是悉複蕃等爵位，擢用子孫.

尋進卓為相國，入朝不趨，劍履上殿. 封母為池陽君，置令丞.

是時，洛中貴戚室第相望，金帛財產，家家殷積. 卓縱放兵士，突其廬舍，淫略婦女，剽虜資物，謂之「搜牢」. 人情崩恐，不保朝夕. 及何後葬，開文陵，卓悉取藏中珍物. 又奸亂公主，妻略宮人，虐刑濫罰，睚眥必死，群僚內外莫能自固. 卓嘗遣軍至陽城，時人會於社下，悉令就斬之，駕其車重，載其婦女，以頭系車轅，歌呼而還. 又壞五銖錢，更鑄小錢，悉收洛陽及長安銅人、鐘虛、飛廉、銅馬之屬，以充鑄焉. 故貨賤物貴，谷石數萬. 又錢無輪郭文章，不便人用. 時人以為秦始皇見長人于臨兆，乃鑄銅人. 卓，監洮人也，而今毀之. 雖成毀不同，兇暴相類焉.

卓素聞天下同疾閹官誅殺忠良，及其在事，雖行無道，而猶忍性矯情，擢用群士. 乃任吏部尚書漢陽周BC60、侍中汝南伍瓊、尚書鄭公業、長史何顒等. 以處士荀爽為司空. 其染黨錮者陳紀、韓融之徒，皆為列卿. 幽滯之士，多所顯拔. 以尚書韓馥為冀州刺史，侍中劉岱為兗州刺史，陳留孔亻由為豫州刺史，潁川張咨為南陽太守. 卓所親愛，並不處顯職，但將校而已. 初平元年，馥等到官，與袁紹之徒十餘人，各興義兵，同盟討卓，而伍瓊、周BC60陰為內主.

初，靈帝末，黃巾餘黨郭太等複起西河白波谷，轉寇太原，遂破河東，百姓流轉三輔，號為「白波賊」，眾十余萬. 卓遣中郎將牛輔擊之，不能卻. 又聞東方兵起，懼，乃鴆殺弘農王，欲徙都長安. 會公卿議，太尉黃琬、司徒楊彪廷爭不能得，而伍瓊、周BC60又固諫之. 卓因大怒曰：「卓初入朝，二子勸用善士，故相從，而諸君到官，舉兵相圖. 此二君賣卓，卓何用相負！」遂斬瓊、BC60. 而彪、琬恐懼，詣卓謝曰：「小人戀舊，非欲沮國事也，請以不及為罪. 」卓既殺瓊、BC60，旋亦悔之，故表彪、琬為光祿大夫. 於是遷天子西都.

初，長安遭赤眉之亂，宮室營寺焚滅無餘，是時唯有高廟、京兆府舍，遂便時幸焉. 後移末央宮. 於是盡徙洛陽人數百萬口于長安，步騎驅蹙，更相蹈藉，饑餓寇掠，積屍盈路. 卓自屯留畢圭苑中，悉燒宮廟官府居家，二百里內無複孑遺. 又使呂布發諸帝陵，及公卿已下塚墓，收其珍寶.

時，長沙太守孫堅亦率豫州諸群兵討卓. 卓先遣將徐榮、李蒙四出虜掠. 榮遇堅于梁，與戰、破堅，生禽潁川太守李B857、亨之. 卓所得義兵士卒，皆以布纏裹，倒立於地，熱膏灌殺之.

時，河內太守王匡屯兵河陽津，將以圖卓. 卓遣疑兵挑戰，而潛使銳卒從小平津過津北，破之，死者略盡. 明年，孫堅收合散卒，進屯梁縣之陽人. 卓遣將胡軫、呂布攻之. 布與軫不相能，軍中自驚恐，士卒散亂. 堅追擊之，軫、布敗走. 卓遣將李C765詣堅求和，堅拒絕不受，進軍大穀，距洛九十裏. 卓自出與堅戰于諸陵墓間，卓敗走，卻屯黽池，聚兵於陝. 堅進洛陽宣陽城門，更擊呂布，布複破走. 堅乃埽除宗廟，平塞諸陵，分兵出函谷關，至新安、黽池間，以<雀戈>卓後. 卓謂長史劉艾曰：「關東諸將數敗矣，無能為也. 唯孫堅小戇，諸將軍宜慎之. 」乃使東中郎將董越屯黽池，中郎將段煨屯華陰，中郎將牛輔屯安邑，其餘中郎將、校尉布在諸縣，以禦山東.

卓諷朝廷使光祿勳宣E02A持節拜卓為太師，位在諸侯王上. 乃引還長安. 百官迎路拜揖，卓遂僭擬車服，乘金華青蓋，爪畫兩轓，時人號「竿摩車」，言其服飾近天子也. 以弟B857為左將軍，封鄠侯，兄子璜為侍中、中軍校尉，皆典兵事. 於是宗族內外，並居列位. 其子孫雖在髫B062，男皆封侯，女為邑君.

數與百官置酒宴會，淫樂縱恣. 乃結壘于長安城東以自居. 又築塢於CD37，高厚七丈，號曰「萬歲塢」. 積谷為三十年儲. 自雲：「事成，雄據天下；不成、守此足以畢老. 」嘗至CD37行塢，公卿已下祖道於橫門外. 卓施帳幔飲設，誘降北地反者數百人，於坐中殺之. 先斷其舌，次斬手足，次鑿其眼目，以鑊煮之. 未及得死，偃轉杯案間. 會者戰B169，亡失匕箸，而卓飲食自若. 諸將有言語蹉跌，便戮於前. 又稍誅關中舊族，陷以叛逆.

時，太史望氣，言當有大臣戮死者. 卓乃使人誣衛尉張溫與袁術交通，遂笞溫於市，殺之，以塞天變. 前溫出屯美陽，令卓與邊章等戰，無功，溫召又不時應命，既到而辭對不遜. 時孫堅為溫參軍，勸溫陳兵斬之. 溫曰：「卓有威名，方倚以西行. 」堅曰：「明公親帥王師，威振天下，何恃于卓而賴之乎？堅聞古之名將，杖鉞臨眾，未有不斷斬以示威武者也. 故穰苴斬莊賈，魏絳戮楊幹. 今若縱之，自虧威重，後悔何及！」溫不能從，而卓猶懷忌恨，故及於難.

溫字伯慎，少有名譽，累登公卿，亦隊與司徒王允共謀誅卓，事未及發而見害. 越騎校尉汝南伍孚忿卓凶毒，志手刃之，乃朝服懷佩刀以見卓. 孚語畢辭去，卓起送至閣，以手撫其背，孚因出刀刺之，不中. 卓自奮得免，急呼左右執殺之，而大詬曰：「虜欲反耶！」孚大言曰：「恨不得磔裂奸賊於都市，以謝天地！」言未畢而斃.

時，王允與呂布及僕射士孫瑞謀誅卓. 有人書「呂」字於布上，負而行於市，歌曰：「布乎！」有告卓者，卓不悟. 三年四月，帝疾新愈，大會未央殿. 卓朝服升車，既而馬驚D926泥，還入更衣. 其少妻止之，卓不從，遂行. 乃陳兵夾道，自壘及宮，左步右騎，屯衛周匝，令呂布等扞衛前後. 王允乃與士孫瑞密表其事，使瑞自書詔以授布，令騎都尉李肅與布同心勇士十余人，偽著衛士服于北掖門內以待卓. 卓將至，馬驚不行，怪懼欲還. 呂布勸令進，遂入門. 肅以戟刺之，卓衷甲不入，傷臂墯車，顧大呼曰：「呂布何在？」布曰：「有詔討賊臣. 」卓大罵曰：「庸狗敢如是邪！」布應聲持矛刺卓，趣兵斬之. 主簿田儀及卓倉頭前赴其屍，布又殺之. 馳齎赦書，以令宮陛內外. 士卒皆稱萬歲，百姓歌舞于道. 長安中士女賣其珠玉衣裝市酒肉相慶者，填滿銜肆. 使皇甫嵩攻卓弟旻于眉阝塢，殺得母妻男女，盡滅其族. 乃屍卓於市. 天時始熱，卓素充肥，脂流於地. 守屍吏然火置卓臍中，光明達曙，如是積日. 諸袁門生又聚董氏之屍，焚灰揚之于路. 塢中珍藏有金二三萬斤，銀八九萬斤，錦綺繢E067紈素奇玩，積如丘山.

初，卓以牛輔子婿，素所親信，使以兵屯陝. 輔分遣其校尉李C765、郭汜、張濟將步騎數萬，擊破河南尹朱俊于中牟. 因掠陳留、潁川諸縣，殺略男女，所過無複遺類. 呂布乃使李肅以詔命至陝討輔等，輔等逆與肅戰，肅敗走弘農，布誅殺之. 其後朱輔營中無故大驚，輔懼，乃齎金寶逾城走. 左右利其貨，斬輔，送首長安.

C765、汜等以王允、呂布殺董卓，故忿怒並州人，並州人其在軍者男女數百人，皆誅殺之. 牛輔既敗，眾無所依，欲各散去. C765等恐，乃先遺使詣長安，求乞赦免. 王允以為一歲不可再赦，不許之. C765等益懷憂懼，不知所為. 武威人賈詡時在C765軍，說之曰：「聞長安中議欲盡誅涼州人，諸君若棄軍單行，則一亭長能束君矣. 不如相率而西，以攻長安，為董公報仇. 事濟，奉國家以正天下；若其不合，走未後也. 」C765等然之，各相謂曰：「京師不赦我，我當以死決之. 若攻長安克，則得天下矣；不克，則抄三輔婦女財物，西歸鄉里，尚可延命. 」眾以為然，於是共結盟，率軍數千，晨夜西行.

王允聞之，乃遣卓故將胡軫、徐榮擊之于新豐. 榮戰死，軫以眾降. C765隨道收兵，比至長安，已十余萬，與卓故部曲樊稠、李蒙等合，圍長安. 城峻不可攻，守之八日，呂布軍有叟兵內反，引C765眾得入. 城潰，放兵虜掠，死者萬余人. 殺衛尉種拂等. 呂布戰敗出奔. 王允奉天子保宣平城門樓上. 於是大赦天下. 李C765、郭汜、樊稠等皆為將軍. 遂圍門樓，共表請司徒王允出，問：「太師何罪？」允窮蹙乃下，後數日見殺. C765等葬董卓於眉阝，並收董氏所焚屍之灰，合斂一棺而葬之. 葬日，大風雨，霆震卓墓，流水入藏，漂其棺木.

C765又遷車騎將軍，開府，領司隸校尉，假節. 汜後將軍，稠右將軍，張濟為鎮東將軍，並封列侯. C765、汜、稠共秉朝政. 濟出屯弘農. 以賈詡為左馮翊，欲侯之. 詡曰：「此救命之計，何功之有！」固辭乃此. 更以為尚書典選.

明年夏，大雨晝夜二十餘日，漂沒人庶，又風如冬時. 帝使禦史裴茂訊詔獄，原系者二百餘人. 其中有為C765所枉系者，C765恐茂赦之，乃表奏茂擅出囚徒，疑有奸故，請收之. 詔曰：「災異屢降，陰雨為害，使者銜命宣佈恩澤，原解輕微，庶合天心. 欲釋冤結而複罪之乎！一切勿問. 」

初，卓之入關，要韓遂、馬騰共謀山東. 遂、騰見天下方亂，亦欲倚卓起兵. 興平元年，馬騰從隴右來朝，進屯霸橋. 時騰私有求於C765，不獲而怒，遂與侍中馬宇、右中郎將劉範、前涼州刺史種劭、中郎將杜稟合兵攻C765，連日不決. 韓遂聞之，乃率眾來欲和騰、C765，既而複與騰合. C765使兄子利共郭汜、樊稠與騰等戰于長平觀下. 遂、騰敗，斬首萬餘級，種劭、劉範等皆死. 遂、騰走還涼州，稠等又追之. 韓遂使人語稠曰：「天下反覆未可知，相與州裏，今雖小違，要當大同，欲共一言. 」乃駢馬交臂相加，笑語良久. 軍還，利告C765曰：「樊、韓駢馬笑語，不知其辭，而意愛甚密. 」於是C765、稠始相猜疑. 猶加稠及郭汜開府，與三公合為六府，皆參選舉.

時，長安中盜賊不禁，白日虜掠，C765、汜、稠乃參分城內，各備其界，猶不能制，而其子弟縱橫，侵暴百姓. 是時，穀一斛五十萬，豆、麥二十萬，人相食啖，白骨委積，臭穢滿路. 帝使侍御史侯汶出太倉米豆為饑人作糜，經日而死者無降. 帝疑賦恤有虛，乃親於御前自加臨檢. 既知不實，使侍中劉艾出讓有司. 於是尚書令以下皆詣省閣謝，奏收侯汶考實. 詔曰：「未忍致汶於理，可杖五十. 」自是後多得全濟.

明年春，C765因會刺殺樊稠於坐，由是諸將各相疑異，C765、汜遂複理兵相攻. 安西將軍楊定者，故卓部曲將也. 懼C765忍害，乃與汜合謀迎天子幸其營. C765知其計，即使兄子暹將數千人圍宮. 以車三乘迎子、皇后，太尉楊彪謂暹曰：「古今帝王，無在人臣家者. 諸君舉事，當上順天心，奈何如是！」暹曰：「將軍計決矣. 」帝於是遂幸C765營，彪等皆徒從. 亂兵入殿. 掠宮人什物，C765又徙禦府金帛乘輿器服，而放火燒宮殿宮府居人悉盡. 帝使楊彪與司空張喜等十餘人和C765、汜，汜不從，遂質留公卿. 彪謂汜曰：「將軍達人間事，奈何君臣分爭，一人劫天子，一人質公卿，此可行邪？」汜怒，欲手刃彪. 彪曰：「卿尚不奉國家，吾豈求生邪！」左右多諫，汜乃止. 遂引兵攻C765，矢及帝前，又貫C765耳. C765將楊奉本白波賊帥，乃將兵救C765，於是汜眾乃退.

是日，C765複移帝幸其北塢，唯皇后、宋貴人俱. C765使校尉監門，隔絕內外. 尋複欲徙帝于池陽黃白城，君臣惶懼. 司徒趙溫深解譬之，乃止. 詔遣謁者僕射皇甫酈和C765、汜. 酈先譬汜，汜即從命. 又詣C765，C765不聽. 曰：「郭多，盜馬虜耳，何敢欲與我同邪！必誅之. 君觀我方略士眾，足辦郭多不？多又劫質公卿. 所為如是，而君苟欲左右之邪！」汜一名多. 酈曰：「今汜質公卿，而將軍脅主，誰輕重乎？」C765怒，呵遣酈，因令虎賁王昌追殺之. 昌偽不及，酈得以免. C765乃自為大司馬. 與郭汜相攻連月，死者以萬數.

張濟自陝來和解二人，仍欲遷帝權幸弘農. 帝亦思舊京，因遣使郭請C765求東歸，十反乃許. 車駕即日發邁. 李C765出屯曹陽. 以張濟為驃騎將軍，複還屯陝. 遷郭汜車騎將軍，楊定後將軍，楊奉興義將軍. 又以故牛輔部曲董承為發集將軍. 汜等並侍送乘輿. 汜遂複欲脅帝幸眉阝，定、奉、承不聽. 汜恐變生，乃棄軍還就李C765. 車駕進至華陰. 甯輯將軍段煨乃具服禦及公卿以下資儲，請帝幸其營. 初，楊定與煨有隙，遂誣煨欲反，乃攻其營，十餘日不下. 而精猶奉給禦膳，稟贍百官，終無二意.

李C765、郭汜既悔令天子東，乃來救段煨，因欲劫帝而西. 楊定為汜所遮，亡奔荊州. 而張濟與楊奉、董承不相平，乃反合C765、汜，共追乘輿，大戰于弘農東澗. 承、奉軍敗，百官士卒死者不可勝數，皆棄其婦女輜重，禦物符策典籍，略無所遺. 射聲校尉沮俊被創墜馬. 李C765謂左右曰：「尚可活不？」俊罵之曰：「汝等凶逆，逼迫天子，亂臣賊子，未有如汝者！」C765使殺之. 天子遂露次曹陽. 承、奉乃譎C765等與連和，而密遣間使至河東，招故白波帥李樂、韓暹、胡才及南匈奴右賢王去卑，並率其眾數千騎來，與承、奉共擊C765等，大破之，斬首數千級，乘輿乃得進. 董承、李樂擁衛左右，胡才、楊奉、韓暹、去卑為後距.

C765等複來戰，奉等大敗，死者甚于東澗. 自東澗兵相連綴四十裏中，方得至陝，乃結營自守. 時殘破之餘，虎賁羽林不滿百人，皆有離心. 承、奉等夜乃潛議過河，使李樂先度具舟舡，舉火為應. 帝步出營，臨河欲濟，岸高十餘丈，乃以絹縋而下. 餘人或匍匐岸側，或從上自投，死亡傷殘，不復相知. 爭赴舡者，不可禁制，董承以戈擊披之，斷手指於舟中者可掬. 同濟唯皇后、宋貴人、楊彪、董承及後父執金吾伏完等數十人. 其宮女皆為C765兵所掠奪，凍溺死者甚眾. 既到大陽，止於人家，然後幸李東營. 百官饑餓，河內太守張楊使數千人負米貢餉. 帝乃禦牛車，因都安邑. 河東太守王邑奉獻綿帛，悉賦公卿以下. 封邑為列侯，拜胡才征東將軍，張、楊為安國將軍，皆假節、開府. 其壘壁群豎，競求拜職，刻印不給，至乃以錐畫之. 或齎酒肉就天子燕飲. 又遣太僕韓融至弘農，與C765、汜等連和. C765乃放遣公卿百官，頗歸宮人婦女，及乘輿器服.

初，帝入關，三輔戶口尚數十萬，自C765、汜相攻，天子東歸後，長安城空四十餘日，強者四散，蠃者相食，二三年間，關中無複人跡. 建安元年春，諸將爭權，韓暹遂攻董承，承奔張楊，楊乃使承先繕修洛宮. 七月，帝還至洛陽，幸楊安殿. 張楊以為己功，故因以「楊」名殿. 乃謂諸將曰：「天子當與天下共之，朝廷自有公卿大臣，楊當出扞外難，何事京師？」遂還野王. 楊奉亦出屯梁. 乃以張楊為大司馬，楊奉為車騎將軍，韓暹為大將軍，領司隸校尉，皆假節鉞. 暹與董承並留宿衛.

暹矜功盜睢，幹亂政事，董承患之，潛召兗州牧曹操. 操乃詣闕貢獻，稟公卿以下，因奏韓暹、張楊之罪. 暹懼誅，單騎奔楊奉. 帝以暹、楊有翼車駕之功，詔一切勿問. 於是封衛將軍董承、輔國將軍伏完等十余人為列侯，贈沮俊為弘農太守. 曹操以洛陽殘荒，遂移帝幸許. 楊奉、韓暹欲要遮車駕，不及，曹操擊之，奉、暹奔袁術，遂縱暴楊、徐間. 明年，左將軍劉備誘奉斬之. 暹懼，走還並州，道為人所殺. 胡才、李樂留河東，才為怨家所害，樂自病死. 張濟饑餓，出至南陽，攻穰，戰死. 郭汜為其將伍習所殺.

三年，使謁者僕射裴茂詔關中諸將段煨等討李C765，夷三族. 以段煨為安南將軍，封E255鄉侯.

四年，張楊為將楊醜所殺. 以董承為車騎將軍，開府.

自都許之後，權歸曹氏，天子總己，百官備員而已. 帝忌操專逼，乃密詔董承，使結天下義士共誅之. 承遂與劉備同謀，未發，會備出征，承更與偏將軍王服、長水校尉種輯、議郎吳碩結謀. 事泄，承、服、輯、碩皆為操所誅.

韓遂與馬騰自還涼州，更相戰爭，乃下隴據關中. 操方事河北，慮其乘間為亂，七年，乃拜騰征南將軍，遂征西將軍，並開府. 後征段煨為大鴻臚，病卒. 複征馬騰為衛尉，封槐裏侯. 騰乃應召，而留子超領其部典. 十六年，超與韓遂舉關中背曹操，操擊破之，遂、超敗走，騰坐夷三族. 超攻殺涼州刺史韋康，複據隴右. 十九年，天水人楊阜破超，超奔漢中，降劉備. 韓遂走金城羌中，為其帳下所殺. 初，隴西人宗建在枹罕，自稱「河首平漢王，署置百官三十許年. 曹操因遣夏侯淵擊建，斬之，涼州番平.

論曰：董卓初以虓虎闞為情，因遭崩剝之勢，故得蹈藉彝倫，毀裂畿服. 夫以刳肝斫趾之性，則群生不足以厭其快，然猶折意縉紳，遲疑陵奪，尚有盜竊之道焉. 及殘寇乘之，倒山傾海，昆岡之火，自茲而焚，《版》、《蕩》之篇，於焉而極. 嗚呼，人之生也難矣！天地之不仁甚矣！

贊曰：百六有會，《過》、《剝》成災. 董卓滔天，幹逆三才. 方夏崩沸，皇京煙埃. 無禮雖及，餘CB4A遂廣. 矢延王輅，後纏魏象. 區服傾回，人神波蕩.